Buffy, ubica vampira
Buffy, ubica vampira (Buffy the Vampire Slayer) jeste američka TV-serija, zasnovana na originalnom scenariju za istoimeni film. Serije je prvi put emitirana u martu 1997. na WB-u; nakon 5 sezona prebačena je na United Paramount Network (UPN), na kojoj su emitirane 2 posljednje sezone. Posljednja epizoda emitirana je u maju 2003. Seriju je kreirao Joss Whedon, koji je napisao i scenarij za istoimeni film, za koji su produkciju uradili ljudi iz Mutant Enemy Productions. Ime serije najčešće se skraćuje samo u Buffy. Serija je pozicionirana na 41. mjestu liste TV Guidea "50 najboljih serija svih vremena", druga je na Empireovoj listi "50 najboljih serija svih vremena", odabrana je kao treći izbor 2004. i 2007. liste TV Guidea "Top kultne serije" i uvrštena na Timeov spisak "100 najboljih serija svih vremena". 2013. TV Guide je uvrstio seriju u "Top 60 najboljih drama svih vremena". Buffy je zauzela 3. poziciju u izboru "Najbolje školske serije svih vremena" od strane AOL TV. Serija je nominirana za nagrade Emmy i Zlatni globus i uspjela je osvojiti 3 Emmyja. Serija prati život mlade djevojke, posljednje u lozi "ubica vampira", koju je sudbina izabrala da se bori protiv vampira, demona i ostalih natprirodnih sila, najčešće uz pomoć njenog Čuvara i vjernih prijatelja, poznatih pod imenom Scooby Gang. 1999. godine ova serija inspirisala je stvaranje TV-serije Angel, koja se emitirala na WB-u kroz čitavu 2004.